  Туспуктэм: Ижкар администрацилэн пресс-службаез Наталия Сильвестрова 14-15 толшоре Ижкарын «Зенит» стадионлэн йӧ вылаз Россиысь мотоциклэн ворттылонъя федерацилэн чемпионатэзлэн финалэз ортчоз. Со сярысь кар администрацилэн пресс-службаез ивортӥз. Ӵошатсконъёсы 16 тужгес но кужмо спортсменъёс пыриськозы. Соос пӧлын дуннелэн, Европалэн но Россилэн чемпионъёсыз Дмитрий Буланкин, Никита Богданов, Динар Валеев, Василий Несытых, Никита Тарасов но Дмитрий Солянников. Озьы ик йӧ вылэ Глазкарысь Алексей Утусиков но Иван Волков потозы. Ӵошатсконъёс 11 часын но 30 минутын кутскозы. Тегъёс: Удмуртия Ижкар ӵошатсконъёс Спорт  